smcproject/ml-wiki-sentences huggingface dataset:
2012 മോസ്കോയിൽ നടന്ന ലോക കിരീടപോരാട്ടത്തിൽ ബോറിസ് അബ്രഹാമോവിച്ച് ജെൽഫൻഡി നെ ടൈബ്രേക്കറിൽ പരാജയപ്പെടുത്തി അഞ്ചാമത്തെ ലോകകിരീടവും തുടർച്ചയായ നാലാമത്തെ ലോകകിരീട വും കരസ്തമാക്കി.
മോസ്കോയിലെ ശബ്ദം കടക്കാത്ത ട്രെറ്റ്യാക്കോവ് ഗ്യലറി യിലായിരുന്നു മത്സരം.
2013 ചെന്നൈ ലോക ചെസ്സ് ചാമ്പ്യൻഷിപ്പ്
2013 ചെന്നൈ ലോക ചെസ്സ് ചാമ്പ്യൻഷിപ്പിൽ മാഗ്നസ് കാൾസനോട് പരാജയപ്പെട്ട ആനന്ദിന് ലോകകിരീടം നഷ്ടമായി.
2014 സോച്ചി ലോക ചെസ്സ് ചാമ്പ്യൻഷിപ്പ്
2014 നവമ്പർ 5 മുതൽ 25 വരെ നടക്കുന്ന ലോക ചെസ്സ് ചാമ്പ്യൻഷിപ്പിൽ ആനന്ദ് മാഗ്നസ് കാൾസനോട് പരാജയപ്പെട്ടു.
പ്രകടനത്തിലെ സ്ഥിരത
1997 മുതൽ ഇതു വരെ ലോക ചെസ്സ് റാങ്കിങ്ങിൽ ആദ്യ മൂന്നിൽ ആനന്ദിനിടമുണ്ട് .
2002 മേയ് മുതൽ പങ്കെടുത്ത ഒരു ടൂർ‌ണമെന്റിലും ആദ്യ മൂന്നു സ്ഥാനങ്ങളിൽ താഴെയായിരുന്നിട്ടില്ല .
പ്രശസ്തനായ മകൻ
സ്പെയിനിലെ മാഡ്രിഡിൽ ആനന്ദിനുള്ള വിശേഷണം'ഹിജോ പ്രഡലിക്ടോ' എന്നാണ്‌.
പ്രശസ്തനായ മകൻ എന്നതാണതിനർത്ഥം.
പരമ്പരാഗതരീതിക്കൊപ്പം അതിവേഗരീതിയിലുള്ള (റാപ്പിഡ്)ടൂർണമെന്റുകളിലും  ആനന്ദ് തന്റെ പ്രാഗല്ഭ്യം തെളിയിച്ചിട്ടുണ്ട്.
ബഹുമതികൾ, നേട്ടങ്ങൾ 1985: അർജ്ജുന അവാർഡ് (ചെസ്സ്) 1987: പത്മശ്രീ 1991-92: മേജർ ധ്യാൻചന്ദ് ഖേൽരത്ന പുരസ്കാരം 1997: മികച്ച ചെസ്സ് കളിക്കാരനുള്ള ചെസ്സ് ഓസ്കാർ 1998: മികച്ച ചെസ്സ് കളിക്കാരനുള്ള ചെസ്സ് ഓസ്കാർ 1998: സ്പോർട്സ്റ്റാർ മില്ലിനിയം അവാർഡ് 2000:ലോക ചെസ്സ് ചാമ്പ്യൻ 2000: പത്മഭൂഷൺ 2003: മികച്ച ചെസ്സ് കളിക്കാരനുള്ള ചെസ്സ് ഓസ്കാർ 2004: മികച്ച ചെസ്സ് കളിക്കാരനുള്ള ചെസ്സ് ഓസ്കാർ 2007: ലോക ചെസ്സ് ചാമ്പ്യൻ 2007: പത്മവിഭൂഷൺ 2007: മികച്ച ചെസ്സ് കളിക്കാരനുള്ള ചെസ്സ് ഓസ്കാർ 2008: ലോക ചെസ്സ് ചാമ്പ്യൻ 2008: മികച്ച ചെസ്സ് കളിക്കാരനുള്ള ചെസ്സ് ഓസ്കാർ 2010: ലോക ചെസ്സ് ചാമ്പ്യൻ 2012: ലോക ചെസ്സ് ചാമ്പ്യൻ അവലംബം ↑ Top 100 Players April 2007 .
Retrieved on April 15 2007 .
↑ {{ cite news }} : Check date values in: | accessdate= and | date= ( help ) CS1 maint: unrecognized language ( link ) ↑ ↑ 1 2 3 ദ് ഹിന്ദു യങ് വേൾഡ് - 2007 ഒക്ടോബർ 12 - പേജ് 2 - ക്ലാസിക് മൂവ്സ് എന്ന തലക്കെട്ടിൽ നന്ദിത ശ്രീധർ എഴുതിയ ലേഖനം ↑ ↑ http://www.dnaindia.com/sport/report-for-viswanathan-anand-it-s-all-but-over-1922936 ↑
വെള്ളത്തൂവൽ അണക്കെട്ട് വെള്ളത്തൂവൽ അണക്കെട്ട്
കേരളത്തിലെ ഇടുക്കി ജില്ലയിലെ ദേവികുളത്തെ വെള്ളത്തൂവൽ ഗ്രാമത്തിൽ പെരിയാറിൻ്റെ പോഷകനദിയായ മുതിരപ്പുഴയാറിൽ നിർമ്മിച്ച വഴിതിരിച്ചുവിടുന്ന അണക്കെട്ടാണ് വെള്ളത്തൂവൽ  അണക്കെട്ട് .
സെൻഗുലം പവർ ഹൗസിൽ നിന്നും മുതിരപ്പുഴയിൽ നിന്നും വെള്ളത്തൂവൽ ഡാമിലേക്ക് വെള്ളം ഒഴുകുന്നു.
ഈ അണക്കെട്ടിൽ നിന്നുള്ള ജലം ഒരു കനാൽ സംവിധാനത്തിലൂടെ പന്നിയാറിനടുത്തുള്ള പവർഹൗസിലേക്ക് തിരിച്ചുവിടുന്നു.
ജലവൈദ്യുതി ഉൽപാദിപ്പിക്കുന്നതിന് ജലപ്രവാഹം ഉപയോഗിച്ച ശേഷം വെള്ളം വീണ്ടും നദിയിലേക്ക് പുറന്തള്ളപ്പെടുന്നു.
കേരളത്തിലെ ഇടുക്കി ജില്ലയിലെ പ്രധാന വിനോദ സഞ്ചാര കേന്ദ്രങ്ങളിലൊന്നാണ് ഡാം.
ത്വക്കിൻറെ ചില ഭാഗങ്ങളിൽ നിറം നഷ്ടമാകുന്ന ഒരു സ്ഥിരമായ അവസ്ഥയാണ് വെളളപ്പാണ്ട് .
ത്വക്കിനു നിറം നൽകുന്ന കോശങ്ങൾ നശിക്കുമ്പോഴോ അവ പ്രവർത്തനരഹിതമാകുമ്പോഴോ ആണിത് സംഭവിക്കുന്നത്.
പലപ്പോഴും ജനിതകമാറ്റമാണ് വെളളപ്പാണ്ട് ഉണ്ടാകുന്നതിനു കാരണം.
ചില കെമിക്കലുകൾ തട്ടുമ്പോളല്ലാതെ വെള്ളപ്പാണ്ട് വരാനുള്ള കാരണം ഇപ്പോഴും അവ്യക്തമാണ്.
ഓട്ടോ ഇമ്മ്യൂൺ, ഓക്സിഡേറ്റിവ് സ്ട്രെസ്സ്, ന്യൂറൽ, വൈറൽ ബാധ എന്നിവകൊണ്ടെല്ലാം വെള്ളപ്പാണ്ട് ഉണ്ടാകാം എന്ന് ഗവേഷണങ്ങൾ സൂചിപ്പിക്കുന്നു.
ലോകത്തിലെ 0.5 ശതമാനം മുതൽ 2 ശതമാനം വരെ ആളുകളിൽ ഈ രോഗം കാണുന്നു, ചില പ്രദേശങ്ങളിൽ ഇത് 16 ശതമാനം വരെയാണ്‌.
വെള്ളപ്പാണ്ട് രോഗത്തിൻറെ ഏക ലക്ഷണം ചായം നഷ്ടപ്പെടുന്ന സ്ഥലങ്ങളിൽ കാണുന്ന ചുവന്ന നിറമാണ്.
ആദ്യം ചെറുതായി കാണപ്പെടുന്ന അവ പിന്നീട് വലുതായി രൂപം മാറുന്നു.
ത്വക്ക് പൊളിഞ്ഞു പോകുമ്പോൾ മുഖത്തും, കൈകളിലും അവ കൂടുതലായി കാണുന്നു.
ചിലപ്പോൾ ത്വക്ക് പൊളിയുമ്പോൾ അവയുടെ അറ്റങ്ങളിൽ കൂടുതൽ നിറം കാണപ്പെടും.
അനവധി കാരണങ്ങളാൽ വെള്ളപ്പാണ്ട് രോഗം ഉണ്ടാകാം എന്ന ഊഹാപോഹങ്ങൾ ഉണ്ടെങ്കിലും ശരീരത്തിൻറെ ഇമ്മ്യൂൺ സിസ്റ്റത്തിനു വരുന്ന മാറ്റങ്ങളാണ് ഇതിൻറെ പ്രധാനകാരണം എന്നാണ് പഠനങ്ങൾ സൂചിപ്പിക്കുന്നത്.
ജനിതക കാരണങ്ങളാലും പരിസ്ഥിതി കാരണങ്ങളാലും വരാവുന്ന ഒരു രോഗമായാണ് വെള്ളപ്പാണ്ടിനെ വിശേഷിപ്പിക്കുന്നത്.
സൂര്യാഘാതം കാരണവും വെള്ളപ്പാണ്ട് ഉണ്ടാകാം എന്ന അഭിപ്രായം ഉണ്ടെങ്കിലും അതിനെ സാധൂകരിക്കുന്ന തെളിവുകൾ ലഭ്യമല്ല.
വെള്ളപ്പാണ്ട് ഒരിക്കലും ഭേദമാകില്ലെങ്കിലും അനവധി ചികിത്സകൾ ഉണ്ട്.
ക്രീമുകളുടേയും സ്റ്റിരോയിഡുകളുടേയും കൂടെ അൾട്രാവയലറ്റ് രശ്മികൾ ഉപയോഗിക്കുന്നതാണ് ഏറ്റവും മികച്ച മാർഗ്ഗമായി കണക്കാക്കുന്നത്.
ത്വക്ക് കാൻസർ വരാനുള്ള സാധ്യത കൂടുതലായതിനാൽ പ്രാരംഭ ചികിത്സകൾ ഫലവത്തായില്ലെങ്കിൽ മാത്രമേ ഫോട്ടോതെറാപ്പി ചികിത്സാരീതി ഉപയോഗിക്കാവൂ എന്ന് യുകെ-യിലെ നാഷണൽ ഹെൽത്ത് സർവീസ് നിർദ്ദേശിക്കുന്നു.
കൈകൾ, കാലുകൾ, സന്ധികൾ എന്നിവടങ്ങളിൽ വരുന്ന പാടുകളാണ് വീണ്ടും നിറം ലഭിക്കാൻ ബുദ്ധിമുട്ടുള്ളത്, അതേ സമയം മുഖത്തെ പാടുകൾ അനായാസം സ്വാഭാവിക നിറത്തിലേക്ക് കൊണ്ടുവരാം.
ശ്രദ്ധേയമായ കേസുകൾ Michael Jackson was diagnosed with vitiligo universalis.
അമേരിക്കൻ സംഗീതജ്ഞനായ മൈക്കൽ ജാക്സൺ 1993 ഫെബ്രുവരിയിൽ ഓപ്ര വിൻഫ്രി യുമായിട്ടുള്ള അഭിമുഖത്തിൽ തനിക് വെള്ളപ്പാണ്ട് ഉണ്ടന്നു പറഞ്ഞിരുന്നു.
2009 ൽ പിന്നീട് ഇദ്ദേഹത്തിന്റെ മരണശേഷം പോസ്റ്റുമോർട്ടം റിപ്പോർട്ട് ഇക്കാര്യം സ്ഥിരീകരിക്കുകയും ചെയ്തു .
ജാക്സണോടുള്ള  ആദരസൂചകമായി 2011 ജൂൺ 25 മുതൽ ജാകസൺന മരിച്ച  ദിവസമായ ജൂൺ 25 ലോക വെളളപ്പാണ്ടു ദിനമായി ആചരിക്കുന്നു.
പി. സദാശിവം , നിലവിലെ കേരളം ഗവർണ്ണറും മുൻ (40 മത്) ഇന്ത്യൻ ചീഫ് ജസ്റ്റിസുമാണ്.
വൈദ്യുതി താരിഫ് Kerala electricity tarif
കേരളത്തിൽ വൈദ്യുതി താരിഫ് നിശ്ചയിക്കുന്നത് കേരള സ്റ്റേറ്റ് ഇലക്ട്രിസിറ്റി ബോ൪ഡ് (kseb) ആണ്.
ബോ൪ഡ് നിശ്ചയിക്കുന്ന വൈദ്യുതി താരിഫിന് അംഗീകാരം നല്കുന്നതും അതിൽ മാറ്റങ്ങൾ വരുത്തുന്നതും Electricity regulatory commision ന്റെ ചുമതലയാണ്.
കേരളത്തിൽ നിലവിലുള്ള വൈദ്യുതി നിരക്കുകൾ
(ദ്വൈമാസം) യൂണിറ്റ് നിരക്ക് 0-80(for BPL only)
(Maximum connected load: 1kw) 1.5 രൂപ 0-100 3.15 രൂപ 101-200 3.70 രൂപ 201-300 4.80 രൂപ 301-400 6.40 രൂപ 401-500 7.60 രൂപ
രണ്ട്മാസത്തേ (bimonthly) വൈദ്യുതോപയോഗം 500 യൂണിറ്റിനു മുകളില് കടന്നാല് പിന്നീട് non telescopic നിരക്ക് ബാധകമാകും.
Non telescopic നിരക്കുകള്.
(ദ്വൈമാസം) യൂണിറ്റ് നിരക്ക്
(മുഴുവ൯ യൂണിറ്റിനും) 0-600 5.80 രൂപ 0-700 6.60 രൂപ 0-800 6.90 രൂപ 0-900 7.10 രൂപ 900 യൂണിറ്റിന്
മുകളിൽ 7.90 രൂപ
സബ്സിഡി
ഗാ൪ഹിക ഉപഭോക്താക്കൾക്ക് ദ്വൈമാസം 240 യൂണിറ്റുവരെ സബ്സിഡി ലഭ്യമാണ്.
ആദ്യത്തെ 80 യൂണിറ്റുകൾക്ക് 35 പൈസ വീതവും, പിന്നീട് 240 യൂണിറ്റുവരെ 50 പൈസയുമാണ് സബ്സിഡി ലഭ്യമാകുക.
എന൪ജി ചാ൪ജിന്റെ പത്തുശതമാനം ഡ്യൂട്ടിയും, മീറ്റ൪ റെന്റും, ഫിക്സഡ് ചാ൪ജും ഉൾപ്പെടുത്തിയാണ് വൈദ്യുതി ബില്ല് ഈടാക്കുന്നത്.240 യൂണിറ്റുവരെ ഉപയോഗിക്കുന്നവ൪ക്ക് 40 രൂപവരെ ഫിക്സഡ് ചാർജിൽ സബ്സിഡി ഇളവ് ലഭിക്കും.
ഫിക്സഡ് ചാർജ് 
(ദ്വൈമാസം) യൂണിറ്റ് നിരക്ക് സിംഗിൾ ഫേസ് ത്രീ ഫേസ് 0-100 70 180 101-200 90 180 201-300 110 200 301-400 140 200 401-500 160 200 നോൺ ടെലസ്കോപിക് 0-600 200 220 0-700 220 220 0-800 240 240 0-900 260 260 bove 900 300 300 ↑ {{ cite web }} : Check date values in: | access-date= and | date= ( help ) ↑ {{ cite web }} : Check date values in: | access-date= ( help )
ശരീഅത്ത്‌ ഇംഗ്ലീഷ് വിലാസം https://ml.wikipedia.org/wiki/Sharia
ഇസ്‌ലാമിന്റെ മതപരമായ പ്രമാണങ്ങളിൽ നിന്ന്, പ്രത്യേകിച്ചും ഖുർആൻ , ഹദീഥ് എന്നിവയിൽ നിന്ന് ഉരുത്തിരിഞ്ഞ ഇസ്‌ലാമിക നിയമങ്ങളാണ് ശരീഅത്ത്‌ ( അറബി : شَرِيعَة ‬ ) എന്നറിയപ്പെടുന്നത്.
മാറ്റമില്ലാത്ത ദൈവികനിയമങ്ങളാണ് ഈ അറബി വാക്ക് കൊണ്ട് ഉദ്ദേശിക്കപ്പെടുന്നത്.
ശരീഅത്തിന്റെ കാലികമായ വായനകളും പ്രയോഗരീതികളുമാണ് ഫിഖ്ഹ് എന്നറിയപ്പെടുന്നത് .
ആധുനികകാലത്ത് ശരീഅത്തിന്റെ പ്രയോഗവൽക്കരണം എങ്ങനെ എന്നതിനെ പറ്റി ഇസ്‌ലാമിക പണ്ഡിതർക്കിടയിൽ വ്യത്യസ്തങ്ങളായ അഭിപ്രായങ്ങൾ നിലനിൽക്കുന്നുണ്ട്.
ഖുർആൻ , ഹദീഥ് , ഖിയാസ് , ഇജ്‌മാഅ് (സമവായം) എന്നിവയാണ് പൊതുവെ ശരീഅത്തിന്റെ ഉറവിടമായി കണക്കാക്കുന്നത്.
ഹനഫി മദ്‌ഹബ് , മാലികി മദ്‌ഹബ് , ശാഫിഈ മദ്‌ഹബ് , ഹമ്പലി മദ്‌ഹബ് , ജഅ്ഫരികൾ തുടങ്ങിയ കർമ്മശാസ്ത്ര സരണികൾ ശരീഅത്ത് നിയമങ്ങൾക്കനുസൃതമായി ഇജ്തിഹാദ് നടത്തിക്കൊണ്ട് നിയമനിർമ്മാണങ്ങൾ നടത്തിയവരാണ് .
ആചാരാനുഷ്ഠാനങ്ങൾ, ജീവിതവ്യവഹാരങ്ങൾ എന്നിവയെല്ലാം ശരീഅത്തിന്റെ വിശാലമായ മേഖലയിൽ വരുന്നു.
നിയമങ്ങൾ, ധാർമ്മികത എന്നിവ അടിസ്ഥാനമാക്കി മൊത്തം കാര്യങ്ങളെ അഞ്ച് വിഭാഗങ്ങളാക്കി പണ്ഡിതർ തിരിക്കുന്നുണ്ട്.
ഫർദുകൾ (നിർബന്ധമായ കാര്യങ്ങൾ), സുന്നത്തുകൾ (ഐച്ഛികകാര്യങ്ങൾ), മുബാഹ് (നിഷ്പക്ഷമായവ), കറാഹത്ത് (വെറുക്കപ്പെട്ടത്-എന്നാൽ നിഷിദ്ധമല്ല), ഹറാമുകൾ (നിഷിദ്ധം) എന്നിങ്ങനെ.
ഗവേഷണങ്ങളിലൂടെയും ഫത്‌വകളിലൂടെയും മതപണ്ഡിതർ സാമ്പ്രദായികമായ ശരീഅത്തിനെ വികസിപ്പിച്ചെടുത്തു.
ഇസ്‌ലാമികരാഷ്ട്രങ്ങളിലെയും മറ്റും കോടതികൾ ഇതിനെ പ്രയോഗവൽക്കരിച്ചുവന്നു .
മിക്കവാറും എല്ലാ മുസ്‌ലിം ഭരണക്രമങ്ങളിലും സിവിൽ-ക്രിമിനൽ നിയമങ്ങളിൽ ശരീഅത്തിന്റെ സ്വാധീനം പ്രകടമായിരുന്നു .
അതേസമയം മുസ്‌ലിംകളല്ലാത്ത പ്രജകൾക്ക് അവരുടെ ആഭ്യന്തരകാര്യങ്ങളിൽ സ്വയംഭരണാധികാരം ഇല്ലായിരുന്നു.
മുഫ്തിമാർ രാഷ്ട്രസംവിധാനത്തിന്റെ ഒഴിച്ചുകൂടാനാവാത്ത ഭാഗമായി പരിണമിച്ചു .
ശരീഅത്തും ഫിഖ്‌ഹും നിയമനിർമ്മാണത്തിന്റെ അടിത്തറായായി , എന്നാൽ സാഹചര്യങ്ങൾക്കനുസൃതമായി വ്യാഖ്യാനിക്കപ്പെട്ടു വന്നു.
1869 മുതൽ ഒട്ടോമൻ സാമ്രാജ്യം ശരീഅത്ത് നിയമങ്ങളെ ഏകോപിപ്പിക്കാനായി സിവിൽ കോഡ് രൂപീകരിച്ചത് ആ മേഖലയിലെ ആദ്യസംരംഭമായിരുന്നു.
അവലംബം 1 2 ↑ {{ cite web }} : | last= has generic name ( help ) 1 2 3 4 1 2 3 Vikør 2014 .
1 2 3 Calder 2009 .
↑ Amanat 2009 : "Muslim fundamentalists [...] claim that Shari’a and its sources [...] constitute a divine law that regulates all aspects of Muslim life, as well as Muslim societies and Muslim states [...]. Muslim modernists, [...] on the other hand, criticize the old approaches to Shari’a by traditional Muslim jurists as obsolete and instead advocate innovative approaches to Shari’a that accommodate more pluralist and relativist views within a democratic framework."
↑ John L. Esposito , Natana J. DeLong-Bas (2001), Women in Muslim family law Archived 19 October 2017 at the Wayback Machine .
, p. 2.
Syracuse University Press , ISBN 978-0815629085 .
Quote: "[...], by the ninth century, the classical theory of law fixed the sources of Islamic law at four: the Quran , the Sunnah of the Prophet, qiyas (analogical reasoning), and ijma (consensus)."
↑ Coulson El Shamsy 2019 .
↑ Hallaq 2010 , p. 145.
↑ Ziadeh 2009c .
↑ Dallal Hendrickson 2009 .
↑ Stewart 2013 , p. 500.
↑ Mayer 2009 .
സ്രോതസ്സുകൾ ISBN 978-0199669837 {{ cite encyclopedia }} : | volume= has extra text ( help ) Harnischfeger, Johannes (2008).
Democratization and Islamic Law – The Sharia Conflict in Nigeria .
Frankfurt; New York City: Campus Verlag and Chicago: University of Chicago Press (distributor).
ISBN 978-3593382562 .
ISBN 978-0199673599
കീഴ്വായ്പൂർ
കേരളത്തിലെ പത്തനംതിട്ട ജില്ലയെ രൂപപ്പെടുത്തുന്ന അഞ്ച് താലൂക്കുകളിൽ ഒന്നായ മല്ലപ്പള്ളി താലൂക്കിലെ ഒരു ഗ്രാമമാണ് കീഴ്വായ്പൂർ ഇത് തിരുവല്ല അസംബ്ലി നിയോജക മണ്ഡലത്തിൻ്റെ ഭാഗമാണ്.
മണിമലയാറിന്റെ തീരത്ത് സ്ഥിതി ചെയ്യുന്ന ഈ ഗ്രാമം അതിന്റെ പാരമ്പര്യങ്ങൾക്കും സംസ്കാരങ്ങൾക്കും ആചാരങ്ങൾക്കും പേരുകേട്ടതാണ്.
കോട്ടയം-പുനലൂർ സംസ്ഥാന പാതയിലാണ് ഈ ഗ്രാമം സ്ഥിതി ചെയ്യുന്നത്.
മല്ലപ്പള്ളിയിൽ നിന്ന് 3 കിലോമീറ്ററും കോഴഞ്ചേരിയിൽ നിന്ന് 11 കിലോമീറ്ററും തിരുവല്ലയിൽ നിന്ന് 13 കിലോമീറ്ററും ദൂരങ്ങളിലാണ് ഈ ഗ്രാമം.
റബ്ബർത്തോട്ടങ്ങളും നെൽവയലുകളും ഇടകലർന്ന, നിരവധി NRI കളും (നോൺ റസിഡൻ്റ് ഇന്ത്യക്കാർ) ഉള്ള ഒരു സാധാരണ മധ്യതിരുവിതാംകൂർ ഗ്രാമമാണ് കീഴ്വായ്പൂർ.
കൂടാതെ മല്ലപ്പള്ളി താലൂക്കിലെ ഏക പോലീസ് സ്റ്റേഷൻ സ്ഥിതിചെയ്യുന്നത് കീഴുവയ്പ്പൂരിലാണ്.
ഈ ഗ്രാമത്തിന്റെ പിൻകോഡ് 689587 ആണ്.
കീഴുവായ്പൂർ പട്ടണം മദ്ധ്യ കേരളത്തിൽ സ്ഥിതി ചെയ്യുന്നു കീഴുവായ്പൂരിലൂടെ ഒഴുകുന്നു.
സമുദ്രനിരപ്പിൽ നിന്ന് ഇത് ശരാശരി 3 മീറ്റർ (9 അടി) ഉയരത്തിലാണ് സ്ഥിതിചെയ്യുന്നത്.
ഇടുക്കി ജില്ലയിലെ പശ്ചിമഘട്ടത്തിലെ നിരവധി അരുവികളിൽ നിന്ന് രൂപം കൊള്ളുന്ന മണിമലയാറിന്റെ തടത്തിലാണ് ഗ്രാമം സ്ഥിതി ചെയ്യുന്നത്.
ഇത് പത്തനംതിട്ട ജില്ലയിലൂടെ ഒഴുകി പമ്പാനദിയിൽ ചേരുന്നു.
കേരളത്തിലെ സ്ഥലങ്ങളെ ഉയരമനുസരിച്ച് മലനാട്, ഇടനാട്, തീരപ്രദേശങ്ങൾ എന്നിങ്ങനെ വിഭജിക്കുന്നതനുസരിച്ച്, കീഴുവായ്പൂർ ഇടനാടിന്റെ ഭാഗമായി കണക്കാക്കപ്പെടുന്നു.
ഈ പ്രദേശത്ത് പൊതുവെയുള്ള മണ്ണ് എക്കൽ മണ്ണാണ്.
ഇവിടെ കാണപ്പെടുന്ന സസ്യങ്ങൾ പ്രധാനമായും ഉഷ്ണമേഖലാ നിത്യഹരിതവും ഈർപ്പമുള്ള ഇലപൊഴിയും ഇനവുമാണ്.
പത്തനംതിട്ട, കോട്ടയം ജില്ലാ തലസ്ഥാനങ്ങളെ ബന്ധിപ്പിക്കുന്ന എസ്.എച്ച്. 9 പാതയിലാണ് കീഴ്വായ്പൂർ സ്ഥിതി ചെയ്യുന്നത്.
കോഴഞ്ചേരിക്കും കോട്ടയത്തിനുമിടയിൽ ധാരാളം കെ.എസ്.ആർ.ടി.സി. ബസുകളും സ്വകാര്യ ബസുകളും സർവീസ് നടത്തുന്നുണ്ട്.
2 കിലോമീറ്റർ അകലെയുള്ള മല്ലപ്പള്ളിയിലാണ് ഏറ്റവും അടുത്തുള്ള കെ.എസ്.ആർ.ടി.സി. ടെർമിനൽ സ്ഥിതിചെയ്യുന്നത്.
ഗ്രാമാന്തരങ്ങളിലേയ്ക്കുള്ള യാത്രകൾക്കായി ഇവിടെ നിന്ന് ഓട്ടോറിക്ഷകളും ടാക്സികളും ലഭ്യമാണ്.
തിരുവല്ല (13 കി.മീ), ചെങ്ങന്നൂർ (18 കി.മീ) എന്നിവയാണ് ഏറ്റവും അടുത്തുള്ള റെയിൽവേ സ്റ്റേഷനുകൾ.
ഏറ്റവുമുടുത്തുള്ള വിമാനത്താവളം കൊച്ചി അന്താരാഷ്ട്ര വിമാനത്താവളമാണ്.
(101 കിലോമീറ്റർ).
ഉഷ്ണമേഖലാ കാലാവസ്ഥയാണ് കീഴുവയ്പ്പൂരിൽ അനുഭവപ്പെടാറുള്ളത്.
ഭൂമധ്യരേഖയോടുള്ള അതിന്റെ സാമീപ്യം മിതമായതും ഉയർന്ന ഈർപ്പമുള്ളതുമായ ഒരു ചെറിയ കാലാവസ്ഥാനുസൃത താപനിലാ വ്യതിയാനം സംഭവിക്കുന്നതിന് കാരണമാകുന്നു.
ഈ പ്രദേശത്തെ വാർഷിക താപനില 20 മുതൽ 35°C (68 മുതൽ 95 °F) വരെയാണ്.
ജൂൺ മുതൽ സെപ്തംബർ വരെയുള്ള കാലത്ത് തെക്കുപടിഞ്ഞാറൻ മൺസൂണിന്റെ പ്രഭാവത്താൽ കനത്ത മഴ പെയ്യുന്നു.
ഒക്‌ടോബർ മുതൽ ഡിസംബർ വരെ വടക്കുപടിഞ്ഞാറൻ മൺസൂണിൽ നിന്ന് കീഴുവയ്പ്പൂരിൽ ചെറിയ മഴ ലഭിക്കുന്നു.
ഈ പ്രദേശത്തെ ശരാശരി വാർഷിക മഴ 315 സെ.
മാർച്ച് മുതൽ മെയ് വരെയാണ് വേനൽക്കാലമെങ്കിലും മെയ് മാസത്തിൽ ഇടിയോടുകൂടിയ മഴ പെയ്യുന്നു.
തിരുവല്ല നിയമസഭാ മണ്ഡലത്തിന്റെയും പത്തനംതിട്ട ലോക്‌സഭാ മണ്ഡലത്തിന്റെയും ഭാഗമാണ് കീഴുവായ്പൂർ.
മാത്യു ടി. തോമസാണ് നിലവിലെ എം.എൽ.എ. ലോക്‌സഭയിൽ കീഴുവായ്പൂരിനെ പ്രതിനിധീകരിക്കുന്നത് പത്തനംതിട്ടയിൽ നിന്നുള്ള സിറ്റിംഗ് എംപിയായ ആന്റോ ആൻ്റണിയാണ് (ഇന്ത്യൻ നാഷണൽ കോൺഗ്രസ്).
രാജ്യസഭയിൽ കീഴ്വായ്പൂരിനെ പ്രതിനിധീകരിക്കുന്നത് കീഴ്വായ്പൂരിലെ തന്നെ സിറ്റിംഗ് എംപിയാണ്.
ഗ്രാമത്തിലെ വിദ്യാഭ്യാസ സ്ഥാപനങ്ങളിൽ താഴെപ്പറയുന്നവ ഉൾപ്പെടുന്നു: ഗവ.
വൊക്കേഷണൽ ഹയർസെക്കൻഡറി സ്കൂൾ.
മല്ലപ്പള്ളി മാർത്തോമ്മാ ഇംഗ്ലീഷ് മീഡിയം സ്കൂൾ.
MTLP സ്കൂൾ നെയ്തേലിപടി, കീഴ്വായ്പൂർ.
കിഴക്കേക്കര എൽപി സ്കൂൾ, കീഴ്വായ്പൂർ.
ബിഷപ്പ് എബ്രഹാം മെമ്മോറിയൽ കോളേജാണ് ഗ്രാമത്തിൽ നിന്ന് ഏകദേശം 10 കിലോമീറ്റർ മാത്രം അകലെയാണ്.
ഈ പ്രദേശത്തെ ജനസംഖ്യയുടെ ഭൂരിഭാഗവും ക്രിസ്ത്യാനികളോ ഹിന്ദുക്കളോ ആണ്.
അഞ്ച് മാർത്തോമ്മാ പള്ളികളും ഓരോ CSI, പെന്തക്കോസ്ത് ദേവാലയങ്ങളും കൂടാതെ സുബ്രഹ്മണ്യവും ശിവനുമായി സമർപ്പിച്ചിരിക്കുന്ന രണ്ട് ഹൈന്ദവ ക്ഷേത്രങ്ങളും ഇവിടെയുണ്ട്.
ആശുപത്രികൾ റവ.
ജോർജ്ജ് മാത്തൻ മിഷൻ ഹോസ്പിറ്റൽ (കീഴ്വായ്പൂരിന് അടുത്തുള്ള ആശുപത്രി) പ്രാഥമികാരോഗ്യ കേന്ദ്രം, കീഴ്വായ്പൂർ ഗവ.
ആയുർവേദ ആശുപത്രി, കീഴ്വായ്പൂർ ഗവ.
ഹോമിയോപ്പതി ആശുപത്രി, കീഴ്വായ്പൂർ അവലംബം
ശാരീരിക വ്യായാമം ഇംഗ്ലീഷ് വിലാസം https://ml.wikipedia.org/wiki/Physical_exercise ഒരു ദീർഘദൂര ഓട്ടമത്സരത്തിൽ നിന്ന് ഒരു ബോഡിബിൽഡർ വ്യായാമം ചെയ്യുന്നു.
ശാരീരികക്ഷമതയും ആരോഗ്യവും ചിലപ്പോൾ ശരീര സൗന്ദര്യവും വച്ചുപുലർത്താനായി ചെയ്യുന്ന കായികാഭ്യാസങ്ങളാണ് വ്യായാമം .
ആംഗലേയത്തിൽ എക്സ്സെർസൈസ് (Exercise).
കായികരംഗത്തെ മികവിനായി, പേശികൾ ബലപ്പെടുത്തുന്നതിനായി, ശരീരഭാരം കൂട്ടുകയോ കുറക്കുകയൊ ചെയ്യുന്നതിനായി, കുടവയർ കുറയ്ക്കുന്നതിനായി, ശരീര സൗന്ദര്യവും ആകർഷകത്വവും മെച്ചപ്പെടുത്തുവാനായി, ആരോഗ്യം നിലനിർത്തുന്നതിനായി, രോഗങ്ങളെ നിയന്ത്രിക്കുന്നതിനായി, യുവത്വം നിലനിർത്താനായി, മാനസികമായ ഉല്ലാസവും ഊർജസ്വലതയും നിലനിർത്തുന്നതിനായി, ‘ഫിറ്റ്നസ്‘ എന്ന ലക്ഷ്യത്തിനായി, മികച്ച  ജീവിതശൈലിയ്ക്കായി, ലൈംഗികവും പ്രത്യുൽപാദനപരവുമായ ആരോഗ്യം മെച്ചപ്പെടുത്താനായി, ടെസ്റ്റോസ്റ്റിറോൺ ഹോർമോൺ ഉത്പാദനം നിലനിർത്താൻ എന്നിങ്ങനെ പല ലക്ഷ്യങ്ങൾക്കായി വ്യായാമം ചെയ്യുന്നവരുണ്ട് .
വിവിധ തരം വ്യായാമങ്ങൾ
ശാരീരിക വ്യായാമങ്ങൾ അവ മനുഷ്യ ശരീരത്തിലേൽപ്പിക്കുന്ന ഫലത്തെ ആസ്പദമാക്കി പൊതുവെ മൂന്ന് വിധമാണുള്ളത്.
സന്ധികളുടേയും പേശികളുടേയും ചലനങ്ങളെ ഉത്തേജിപ്പിക്കുന്ന സ്ട്രെച്ചിങ്ങ് പോലുള്ള ഫ്ലെക്സിബിലിറ്റി വ്യായാമങ്ങൾ .
യോഗാഭ്യാസം ഈ വിഭാഗത്തിൽ ഉൾപ്പെടുന്നു.
സൈക്ലിങ്ങ് , നീന്തൽ , വേഗത്തിലുള്ള നടപ്പ് , ഓട്ടം , പടി കയറൽ , സ്കിപ്പിംഗ് , ടെന്നീസ് , ഫുട്ബോൾ , ബാഡ്മിന്റൺ കളിക്കൽ, നൃത്തം , അയോധന കലകൾ  തുടങ്ങിയവ  ഹൃദയധമ്നികളെ ഉത്തേജിപ്പിക്കുന്ന ഏറോബിക്സ് വ്യായാമങ്ങൾ .
ഹൃദയാരോഗ്യം മെച്ചപ്പെടുത്തുന്ന ഇവയെ കാർഡിയാക് വ്യായാമങ്ങൾ എന്നും അറിയപ്പെടുന്നു.
ഇവ പരിശീലിക്കുമ്പോൾ ഹൃദയമിടിപ്പ് വർധിക്കുകയും രക്തയോട്ടം മെച്ചപ്പെടുകയും വിയർക്കുകയും ചെയ്യുന്നത് സ്വാഭാവികം.
താത്കാലികമായി പേശികൾക്ക്, അസ്ഥികൾക്ക് ശക്തി പകരുന്ന വെയ്റ്റ്ലിഫ്റ്റിങ്ങ് പോലുള്ള ഭാരം ഉപയോഗിച്ച് കൊണ്ടുള്ള അനീറോവ്യായാമങ്ങൾ.
ബോഡി ബിൽഡിംഗ്‌ ചെയ്യുന്നവർ ഇത് പരിശീലിച്ചു കാണപ്പെടുന്നു.
ജിംനേഷ്യത്തിൽ ചെയ്യുന്ന വ്യായാമങ്ങൾ ഈ വിഭാഗത്തിൽ ഉൾപ്പെടുന്നു.
വ്യായാമവും ആരോഗ്യവും
മുതിർന്നവർ ദിവസേന കുറഞ്ഞത് മുപ്പത് മിനുട്ട് നേരവും കുട്ടികൾ ഒരു മണിക്കൂറും വ്യായാമം ചെയ്യേണ്ടത് അത്യാവശ്യമാണ് എന്ന് ലോകാരോഗ്യ സംഘടന പറയുന്നു.
പതിവായി വ്യായാമം ചെയ്യുന്നത് രോഗപ്രതിരോധവ്യവസ്ഥയുടെ ശക്തി വർദ്ധിപ്പിക്കുന്നതിനും, രക്തയോട്ടം മെച്ചപ്പെടുത്താനും, കാൻസർ , ഹൃദ്രോഗം , പക്ഷാഘാതം , പ്രമേഹം , പൊണ്ണത്തടി , പക്ഷാഘാതം , ഫാറ്റി ലിവർ , രക്താതിമർദ്ദം, പിസിഒഎസ് , അമിത കൊളസ്ട്രോൾ, വിഷാദരോഗം , ഉദ്ധാരണശേഷിക്കുറവ് , ലൈംഗിക പ്രശ്നങ്ങൾ, വന്ധ്യത തുടങ്ങിയ ജീവിതശൈലി രോഗങ്ങളിൽ നിന്നു പോലും രക്ഷനേടുന്നതിനും അവയെ പ്രതിരോധിക്കുന്നതിനും സഹായിക്കുന്നു.
വ്യായാമം ചെയ്യുന്ന വ്യക്തികൾ മറ്റുള്ളവരെക്കാൾ ചുറുചുറുക്കോടെ കാണപ്പെടുകയും ഇത്തരക്കാരിൽ നടുവേദന, കഴുത്തുവേദന പോലെയുള്ള പ്രശ്നങ്ങൾ കുറഞ്ഞിരിക്കുകയും, ദീർഘകാലം ചെറുപ്പമായിരിക്കുകയും ചെയ്യുന്നു.
പേശികളും അസ്ഥികളും ബലപ്പെടുത്തുന്നതിന്റെ ഗുണം വളരെയധികമാണ്.
വാർധക്യത്തിലും ചുറുചുറുക്കോടെ  ആരോഗ്യത്തോടെയിരിക്കാനും വ്യായാമം സഹായിക്കുന്നു.
വ്യായാമത്തിന്റെ ഗുണം മിക്കവാറും എല്ലാ അവയവങ്ങൾക്കും ലഭിക്കുന്നു.
ശരീരത്തിലെത്തുന്ന അമിതമായ കൊഴുപ്പ്, ഉപ്പ്, ഊർജം അഥവാ പഞ്ചസാര, രക്താതിമർദ്ദം എന്നിവയെ നിയന്ത്രിക്കുവാനും രക്തയോട്ടം മെച്ചപ്പെടുത്തുവാനും ഹോർമോൺ വ്യതിയാനങ്ങളെ ചെറുക്കുവാനും ഏറെ ഫലപ്രദമാണ് ശാരീരികമായ വ്യായാമം.
ആരോഗ്യകരവും പോഷക സമൃദ്ധവുമായ ഭക്ഷണ ക്രമീകരണത്തിനൊപ്പം ചെയ്യുമ്പോഴാണ് വ്യായാമം ഇത്തരത്തിൽ പൂർണ്ണമായ ഗുണങ്ങൾ നൽകുന്നത്.
ഹൃദയം, തലച്ചോർ എന്നിവയുടെ ശരിയായ പ്രവർത്തനത്തിന്റെ വ്യായാമം ഒഴിച്ചു കൂടാനാവാത്തതാണ്.
സ്തനം, പ്രോസ്ട്രേറ്റ്, വൻകുടൽ, ശ്വാസകോശം, കരൾ തുടങ്ങിയവയെ ബാധിക്കുന്ന കാൻസർ രോഗത്തെ പോലും വ്യായാമം തടയുന്നതായി പഠനങ്ങളുണ്ട്.
രോഗങ്ങൾ ബാധിച്ചവർ ആരോഗ്യ പ്രവർത്തകരുടെ നിർദേശ പ്രകാരം മാത്രം അഭികാമ്യമായ വ്യായാമം തെരെഞ്ഞെടുക്കുക.
വ്യായാമവും മാനസികാരോഗ്യവും
വ്യായാമം മാനസികാരോഗ്യം വർദ്ധിപ്പിക്കുന്നതിനോടൊപ്പം സന്തോഷവാനായിരിക്കാനും സഹായിക്കുന്നു.
ഇത് ചെയ്യുമ്പോൾ സന്തോഷകരമായ ഹോർമോണുകളുടെ ഉത്പാദനം വർധിക്കുന്നു.
ഒപ്പം മികച്ച ശാരീരികക്ഷമത പ്രദാനം ചെയ്യുകയും കാര്യങ്ങളെ നല്ല രീതിയിൽ നോക്കിക്കാണുവാനും നല്ല ഉറക്കം ലഭിക്കാനും സഹായിക്കുന്നു.
"ആരോഗ്യമുള്ള ശരീരത്തിലേ ആരോഗ്യമുള്ള മനസുമുള്ളൂ" എന്ന ചൊല്ല് കേട്ടിട്ടില്ലേ.
ചെറുപ്പകാലങ്ങളിലെ വിഷാദരോഗം ഒരു ആഗോള പ്രതിഭാസമായി വളർന്നുവരികയാണ്.
കുട്ടികളിലും മുതിർന്നവരിലും വിഷാദമകറ്റാൻ, ഉത്കണ്ഠ കുറയ്ക്കാൻ വ്യായാമം ഒരു പരിധിവരെ സഹായിക്കുന്നു.
നിത്യജീവിതത്തിലെ പലവിധ മാനസിക സംഘർഷങ്ങൾ, സമ്മർദങ്ങൾ അതിജീവിക്കാൻ ഇതവരെ സഹായിക്കുന്നു.
ശരീരസൗന്ദര്യവും യവ്വനവും നിലനിർത്താൻ
ശാരീരിക വ്യായാമം പേശികളെ ബലപ്പെടുത്തുകയും കുടവയർ കുറക്കുകയും, ഹോർമോൺ സന്തുലിതാവസ്ഥ നിലനിർത്തുകയും, ഇത് ശരീര സൌന്ദര്യവും ആകർഷകത്വവും വർധിപ്പിക്കുകയും ചെയ്യുന്നു.
ബോഡി ബിൽഡിംഗ്‌, ഫിറ്റ്നസ്, സിനിമ-സീരിയൽ മേഖലയിൽ   പ്രവർത്തിക്കുന്നവരുടെ സൗന്ദര്യ രഹസ്യവും മറ്റൊന്നല്ല.
പതിവായി വ്യായാമം ചെയ്യുന്ന പുരുഷന്മാരിൽ മധ്യ വയസ് എത്തിയാലും പുരുഷ ഹോർമോണായ ടെസ്റ്റോസ്റ്റിറോൺ അളവ് മെച്ചപ്പെട്ട രീതിയിൽ കാണപ്പെടുന്നു.
ഇതവരുടെ യവ്വനവും ശരീര ബലവും ആരോഗ്യവും നിലനിർത്തുന്നു.
സ്ത്രീകളിൽ ആർത്തവ ക്രമക്കേടുകൾ അകറ്റാനും, ശരീര സൗന്ദര്യവും, ആരോഗ്യവും ഉണ്ടാകാനും വ്യായാമം സഹായിക്കുന്നു.
ലൈംഗികാരോഗ്യത്തിന്
കൃത്യമായി വ്യായാമം ചെയ്യുന്നത് തൃപ്തികരമായ ലൈംഗികബന്ധത്തിന് സഹായകരമാകുന്നു എന്ന് പഠനങ്ങൾ തെളിയിക്കുന്നു.
അതിനാൽ തൃപ്തികരമായ ലൈംഗികജീവിതത്തിന് വ്യായാമം മുതൽക്കൂട്ടാണെന്ന് പറയാം.
വ്യായാമം ലൈംഗികാവയവങ്ങളിലേക്കുള്ള രക്തപ്രവാഹം ത്വരിതപ്പെടുത്തുകയും ടെസ്റ്റോസ്റ്റിറോൺ എന്ന ഹോർമോണിന്റെ ഉത്പാദനം മെച്ചപ്പെടുത്തുകയും ചെയ്യുന്നു.
മാത്രമല്ല ഇത് ശരീര സൗന്ദര്യം മെച്ചപ്പെടുത്തുകയും ആകർഷകത്വം വർധിപ്പിക്കുകയും ചെയ്യുന്നു.
പുരുഷന്മാരിൽ ഉദ്ധാരണശേഷിക്കുറവ്, സ്ത്രീ ലൈംഗിക ഉത്തേജന വൈകല്യം , യോനീ വരൾച്ച , രതിമൂർച്ഛയില്ലായ്മ , വജൈനിസ്മസ് (യോനീസങ്കോചം) പ്രശ്നങ്ങൾ വ്യായാമം ചെയ്യുന്നവരിൽ കുറഞ്ഞു കാണപ്പെടുന്നു.
മാത്രമല്ല, ബീജങ്ങളുടെ ആരോഗ്യത്തെ വർധിപ്പിക്കുന്ന ഇത് വന്ധ്യതയും ചെറുക്കുന്നു.
മധ്യവയസ്ക്കരായ പുരുഷന്മാരിൽ ആൻഡ്രോപോസ് എന്ന അവസ്ഥയെ ചെറുക്കുവാനും ഇത് സഹായിക്കുന്നു.
ലളിതമായ കെഗൽ വ്യായാമം പരിശീലിക്കുന്നത് ചുമക്കുമ്പോഴും, തുമ്മുമ്പോഴും അറിയാതെ മൂത്രം പോകുന്ന അജിതേന്ദ്രിയത്വം എന്ന അവസ്ഥയ്ക്കും, ഉദ്ധാരണശേഷിക്കുറവ് , വജൈനിസ്മസ് ഉൾപ്പടെയുള്ള ലൈംഗിക പ്രശ്നങ്ങൾക്കും ഒരു പരിധിവരെ പരിഹാരമാണ്.
മേല്പറഞ്ഞ പ്രശ്നങ്ങൾ ഉള്ളവർ ഒരു വിദഗ്ദ ഡോക്ടറുടെ സേവനം തേടുന്നത് ഏറ്റവും അഭികാമ്യം ആയിരിക്കും .
രോഗങ്ങളെ ചെറുക്കുന്ന അത്ഭുതം
ആരോഗ്യപ്രവർത്തകർ വ്യായാമത്തെ പലരോഗങ്ങളേയും ചെറുക്കുന്ന ഒരു 'അത്ഭുതം' എന്നാണ് വിശേഷിപ്പിക്കുന്നത്.
ചിട്ടയായ വ്യായാമത്തോടൊപ്പം പോഷകസമൃദ്ധമായ ആഹാരം കഴിക്കുന്നത് പൂർണ്ണമായ ഫലം നൽകും.
പഴങ്ങൾ, പച്ചക്കറികൾ, ഇലക്കറികൾ, പയർ, പരിപ്പുവർഗങ്ങൾ, മത്സ്യം, കൊഴുപ്പ് കുറഞ്ഞ മാംസം, മുട്ട, യോഗർട്ട് മുതലായ പോഷക സമൃദ്ധമായ ആഹാരം ഏറെ ഗുണകരമാണ്.
ശാരീരികക്ഷമത വർധിക്കാൻ
കായികതാരങ്ങൾ കായികക്ഷമത വർദ്ധിപ്പിക്കുന്നതിനും വ്യായാമം ചെയ്യാറുണ്ട്.
സ്ത്രീകൾ വ്യായാമം ചെയ്യേണ്ടതിന്റെ ആവശ്യകത
ഇന്ത്യയിൽ പൊതുവേ വീട്ടുജോലികൾ കാലങ്ങളായി സ്ത്രീകൾക്ക് വേണ്ടി നീക്കിവച്ച ശാരീരികാധ്വാനം ആവശ്യമായ പ്രവൃത്തികളാണെങ്കിലും ശാസ്ത്രീയമായി പറഞ്ഞാൽ അവർക്ക് ആവശ്യമായ ശാരീരിക വ്യായാമം ഇതുകൊണ്ട് മാത്രം ലഭിക്കാറില്ല.
നമ്മുടെ ഹൃദയവും ശ്വാസകോശവും നന്നായി പ്രവർത്തിക്കേണ്ടി വരുന്ന എയറോബിക് വർക്കൗട്ടുകളും, ഒപ്പം എന്തെങ്കിലും ഒരു റെസിസ്റ്റൻസ് അല്ലെങ്കിൽ ഭാരം ഉപയോഗിച്ച് ചെയ്യുന്ന റെസിസ്റ്റൻസ് വ്യായാമങ്ങളുമാണ്  പുരുഷന്മാരെപ്പോലെ സ്ത്രീകൾക്കും ആവശ്യം.
എന്നാൽ ഇതേപറ്റി ശാസ്ത്രീയമായ അറിവ് പലർക്കുമില്ല എന്നതാണ് വാസ്തവം.
വികസിത രാജ്യങ്ങളിലെ സ്ത്രീകൾ ഇക്കാര്യങ്ങളിൽ ഏറെ മുന്നിലാണ് എന്ന് പഠനങ്ങൾ തെളിയിക്കുന്നു.
ഡംബെല്ലോ, ബാൻഡോ, മെഷീനോ പോലെ എന്തെങ്കിലും ഒരു ഉപകരണം ഉപയോഗിച്ച് ചെയ്യുന്ന വ്യായാമങ്ങളാണ് റെസിസ്റ്റൻസ് ട്രെയിനിംഗ് എന്ന് പറയുന്നത്.
ഇവ സ്ത്രീകൾ ചെയ്യേണ്ടത് അവരുടെ ആരോഗ്യത്തിന് ഏറ്റവും അത്യാവശ്യമാണ്.
ഇങ്ങനെ വ്യായാമം ചെയ്താൽ മസിലൊക്കെ വന്ന് ‘സ്‌ത്രണത’ ഇല്ലാണ്ടാവുമോ എന്നതാണ് പലരുടെയും ഒരു പ്രധാന ആശങ്ക.
എന്നാൽ ഇത് തികച്ചും തെറ്റിദ്ധാരണ  മാത്രമാണ്.
സ്ത്രീകൾ കൃത്യമായി വ്യായാമം ചെയ്താൽ ആരോഗ്യവും സൗന്ദര്യവും മെച്ചപ്പെടും എന്നതല്ലാതെ ‘സ്‌ത്രണത’ ഒരിക്കലും ഇല്ലാതാകുന്നില്ല എന്നതാണ് സത്യം.
വാസ്തവത്തിൽ സ്ത്രീകൾ ഉപകരണങ്ങൾ ഉപയോഗിച്ചു കൊണ്ടുള്ള റെസിസ്റ്റൻസ് വ്യായാമങ്ങൾ  ചെയ്യുന്നതുകൊണ്ട് മസിലുകൾ ഉള്ളിൽ ബലം വയ്ക്കുകയും ഭംഗിയാവുകയും ചെയ്യും.
അതിനാൽ അയഞ്ഞു തൂങ്ങി നിൽക്കുന്ന പല ശരീരഭാഗങ്ങളും കുറച്ച് മാസത്തെ വർക്കൗട്ടിനു ശേഷം ദൃഢമായി അവയുടെ സ്വാഭാവികമായ ആരോഗ്യം വീണ്ടെടുക്കുന്നത് കാണാം.
ഈ ദൃഢത കൊണ്ട് നിത്യജീവിതത്തിലെ എല്ലാ പ്രവർത്തികളിലും ആരോഗ്യകരമായ വ്യത്യാസം അനുഭവപ്പെടും.
ഗ്യാസ് സിലിണ്ടർ മാറ്റുന്നതും,  തേങ്ങ പൊട്ടിക്കുന്നതും മുതൽ ബസ്സിലും ട്രെയിനിലും കയറുമ്പോൾ ലഗേജ് എടുത്ത് വയ്‌ക്കുന്നതു വരെ നൂറുകണക്കിന് കാര്യങ്ങൾക്ക് മറ്റുള്ളവരെ ആശ്രയിക്കാതെ സ്ത്രീകൾക്ക് മുന്നോട്ട് പോകാൻ എളുപ്പത്തിൽ സാധിക്കും.
മറ്റൊന്ന്, പുരുഷശരീരവുമായി താരതമ്യം ചെയ്യുമ്പോൾ വീതി കൂടിയ ഇടുപ്പെല്ലാണ് സ്ത്രീകൾക്ക്.
ഇക്കാരണം കൊണ്ട് തന്നെ ‘ക്യു ആങ്കിൾ’ എന്ന പേരിൽ അറിയപ്പെടുന്ന തുടയെല്ലും കാൽമുട്ടും തമ്മിലുള്ള കോൺ അളവ് സ്ത്രീകളിൽ കൂടുതലായിരിക്കും.
ഇക്കാരണത്താൽ കാൽമുട്ടിനു വരാവുന്ന പരിക്കുകളുടെ സാധ്യതയും കൂടും.
മാത്രമല്ല, പുരുഷന്മാരെ അപേക്ഷിച്ച് കാൽമുട്ടിലെ പരിക്ക് വരാനുള്ള സാധ്യത സ്തീകൾക്ക് പത്തിരട്ടിയാണ്.
ശരിയായ റെസിസ്റ്റൻസ് വ്യായാമങ്ങൾ ചെയ്ത് കാലിലെ മസിലുകളുടെ ശക്തി വർദ്ധിപ്പിക്കുകയാണ് ഈ പരിക്കുകൾ തടയാനുള്ള ഒരു പ്രധാനം പോംവഴി.
അണ്ഡാശയത്തിൽ കുമിളകൾ വരുന്ന ‘പോളി സിസ്റ്റിക് ഓവേറിയൻ സിൻഡ്രോം (PCOS)’  എന്ന രോഗാവസ്ഥ ഇന്ന്‌ യുവതികളിൽ സർവസാധാരണമാണ്‌.
ആർത്തവക്രമക്കേടും മുഖത്ത് അമിതരോമവളർച്ചയും മുഖക്കുരുവുമെല്ലാമായി തുടങ്ങുന്ന ഈ അവസ്‌ഥ വന്ധ്യത , കാൻസർ , പ്രമേഹം തുടങ്ങിയ രോഗങ്ങളിൽ പോലും ചെന്ന്‌ കലാശിച്ചേക്കാം.
ഇത്‌ തടയാൻ വേണ്ട പ്രധാനകാര്യങ്ങളിൽ രണ്ടെണ്ണം പോഷക സമൃദ്ധമായ ഭക്ഷണവും മറ്റൊന്ന് ചിട്ടയായ വ്യായാമവുമാണ്‌.
സ്ത്രീകളിൽ ഗർഭപാത്രവും മൂത്രസഞ്ചിയും താഴേക്ക് ഇറങ്ങിവരുന്നതിന്റെ സാധ്യത കുറയ്‌ക്കാനും കെഗൽ (Kegels) പോലെയുള്ള ചെറു വ്യായാമങ്ങൾക്ക് കഴിയും.
പുരുഷന്മാരെ അപേക്ഷിച്ച് വിഷാദരോഗം , കൂടാതെ മറ്റ് അനുബന്ധ അസുഖങ്ങളും വരാനുള്ള സാധ്യത സ്ത്രീകൾക്ക് രണ്ടിരട്ടി കൂടുതലാണ്.
വിഷാദരോഗം  വരാതെ തടയാനും, ഡിപ്രഷൻ വന്നാൽ അതിനുള്ള ചികിത്സ ഫലപ്രദമാവുന്നതിലും ജീവിതശൈലിക്ക്‌ വളരെയധികം പ്രാധാന്യമുണ്ട്‌.
റെസിസ്റ്റൻസ് വ്യായാമം ചെയ്യുമ്പോൾ ശരീരത്തിൽ ഉല്പാദിപ്പിക്കപ്പെടുന്ന സെറോട്ടോണിൻ (Serotonin), ഡോപമിൻ (Dopamine), നോർഎപിനെഫ്രിൻ (Nor epinephrine) തുടങ്ങിയ ഹോർമോണുകൾ മാനസികാരോഗ്യം നിലനിർത്തുന്നതിന് ഏറെ സഹായിക്കുന്നവയാണ്.
അതുകൊണ്ടുതന്നെ കൃത്യമായി വ്യായാമം ചെയ്യുകയും സമീകൃതാഹാരം കഴിക്കുകയും ചെയ്യുന്ന സ്ത്രീകൾക്ക് ‌വിഷാദരോഗം വരാനുള്ള സാധ്യത കുറയാനും, ഡിപ്രഷനിൽ നിന്നും കൂടുതൽ വേഗത്തിൽ പുറത്ത്‌ വരാനും സാധിക്കും.
നന്നായി വ്യായാമം ചെയ്യാൻ തുടങ്ങിയാലും, ടെസ്റ്റോസ്റ്റിറോൺ തുടങ്ങിയ ഹോർമോണുകൾ പുരുഷൻമാരേക്കാൾ കുറവായതിനാലും, താരതമ്യേന അല്പം കുറഞ്ഞ ശാരീരികക്ഷമത ഉള്ളവരായതുകൊണ്ടും സ്ത്രീകളിൽ ഫലം കണ്ടുതുടങ്ങാൻ കൂടുതൽ സമയമെടുക്കും.
റെസിസ്റ്റൻസ് ട്രെയിനിംഗ് പോലെ ശക്തി ഉപയോഗിക്കുന്ന വ്യായാമങ്ങളിലെ പ്രധാന ഘടകമായ ടൈപ് 2 മസിൽ ഫൈബറുകൾ സ്ത്രീകൾക്ക് ആനുപാതികമായി കുറവാണ് എന്നതും കാര്യങ്ങൾ അല്പം കൂടെ കഠിനമാക്കും.
പുരുഷ മേൽക്കോയ്മയുള്ള യഥാസ്തിക സമൂഹങ്ങളിൽ ആൺകുട്ടികൾക്ക് ജിമ്മും, മസിലും, വർക്കൗട്ടുകളും അല്ലെങ്കിൽ ശാരീരിക അധ്വാനവും, കളികളും, കായിക മത്സരങ്ങളും മറ്റും ചെറുപ്പം മുതൽ സംഭാഷണങ്ങളിലും മറ്റും പരിചയം കാണുമെങ്കിൽ പെൺകുട്ടികൾ പൊതുവെ ഈ വിഷയങ്ങളിൽ പരിചയക്കുറവ് കാരണം തുടക്കക്കാരായാണ് വ്യായാമത്തിന്റെ മേഖലയിലേക്ക്  കടക്കാറ്.
ഇക്കാരണം കൊണ്ട് തന്നെ തുടക്കത്തിലെ പ്രശ്നങ്ങളും ഉത്‌കണ്ഠയും മറ്റും മറികടക്കാനും ഇവർക്ക് കൂടുതൽ സമയം ആവശ്യമായി വരാറുണ്ട്.
പ്രസവം , ആർത്തവവിരാമം തുടങ്ങിയയുമായി ബന്ധപ്പെട്ടും അവരുടെ ആരോഗ്യം നിലനിർത്താൻ സ്ത്രീകൾക്ക് ശാരീരിക വ്യായാമം അത്യാവശ്യമാണ്.
ചുരുക്കത്തിൽ മുകളിൽ പറഞ്ഞ  ആരോഗ്യപ്രശ്നങ്ങളെല്ലാം വരാനുള്ള സാധ്യത പുരുഷന്മാരെ അപേക്ഷിച്ച് സ്ത്രീകൾക്ക് കൂടുതലാണെന്ന് കാണാം.
ഇത് പ്രതിരോധിക്കാനുള്ള പോംവഴി കൃത്യമായ വ്യായാമവും ഭക്ഷണശീലങ്ങളുമാണ് എന്ന്‌ വിലയിരുത്തപ്പെടുന്നു .
പ്രസവവും വ്യായാമവും
നമ്മുടെ നാട്ടിൽ പൊതുവേ കണ്ടുവരുന്ന സ്ത്രീകൾക്ക്  പ്രസവശേഷമുള്ള നിർബന്ധിതവിശ്രമവും, ആ സമയത്ത് പല പേരുകളിൽ അമിതമായി കഴിപ്പിക്കുന്ന ഭക്ഷണവും സ്ത്രീകളുടെ ആരോഗ്യം തന്നെ താറുമാറാക്കാൻ സാധ്യത ഉണ്ട്.
ഒരു മെഡിക്കൽ പ്രശ്നങ്ങളൊന്നുമില്ലാത്തവർക്ക് പ്രസവരക്ഷ എന്ന പേരിൽ അടിച്ചേൽപ്പിക്കപ്പെടുന്ന അമിതമായ വിശ്രമം, ശരീരത്തിലെ മസിലുകളുടെ ബലക്ഷയവും, അമിതവണ്ണം , നടുവേദന പോലെയുള്ള രോഗങ്ങളിലേക്ക് നയിക്കും.